《高阳台 旧琴》
清代·孙鼎臣

松月潮声，蕙烟人影，幽兰袅入新词。流水年芳，缃囊暗换蛛丝。

前身酒病狂中散，论风怀，焦尾方知。甚吴桐、寸寸冰纹，画壁愁窥。

起来还按湘妃谱，奈神蛟倦舞，锦荐寒欺。秋老文园，潇潇碧敛梧枝。

春弦只被柔荑误，把几行、金雁差池。听清商，款款调来，可似年时。

作者简介：（1819—1859）湖南善化人，字子馀，号芝房。道光二十五年进士。累官翰林院侍读。因反对起用琦善、赛尚阿等人而乞归。好诗文，探求古今学术政教治乱所由。深研经济，有《盐论》等数十篇。汇为《苍筤集》。